Būvuzraudzības līgums
Par būvuzraudzības veikšanu objektā “Jelgavas novada, Jaunsvirlaukas pagasta Staļģenes ciema Garāžu gatves un Niedru ielas posma pārbūve 0.460 km”
(iepirkuma ID Nr. JNP 2024/122)
(projekts “Jelgavas novada pašvaldības divu publiskās ceļu infrastruktūras attīstība - uzņēmējdarbības atbalstam” Nr.5.1.1.1/2/25/A/032)
Jelgavā


	Datums skatāms laika zīmogā
	Nr.JNP/5-34.2.3/25/130​


			
	Jelgavas novada pašvaldība, reģistrācijas Nr.90009118031 (turpmāk-PASŪTĪTĀJS), kuru pārstāv izpilddirektora p.i. Kaspars Sniedzītis, kurš rīkojas, pamatojoties uz  Jelgavas novada pašvaldības nolikumu, no vienas puses, un 
Sabiedrība ar ierobežotu atbildību "GEO CONSULTANTS", reģistrācijas Nr. 40003340949, juridiskā adrese: Olīvu iela 9, Rīga, LV-1004 (turpmāk–IZPILDĪTĀJS), kuru pārstāv prokūriste Sanda Grinberga, kura rīkojas uz prokūras pamata, no otras puses,
	PASŪTĪTĀJS un IZPILDĪTĀJS kopā turpmāk– PUSES, pamatojoties uz PASŪTĪTĀJA veikto tirgus izpēti un IZPILDĪTĀJA iesniegto piedāvājumu, izsakot savu brīvu gribu, bez maldības, viltus un spaidiem noslēdza sekojošu līgumu (turpmāk–LĪGUMS) par zemāk minēto:

1. LĪGUMA priekšmets
PASŪTĪTĀJS uzdod un IZPILDĪTĀJS apņemas veikt būvuzraudzību objektā “Jelgavas novada, Jaunsvirlaukas pagasta Staļģenes ciema Garāžu gatves un Niedru ielas posma pārbūve 0.460 km.” – turpmāk Būvuzraudzība, saskaņā ar Latvijas Republikas Ministru kabineta 2014.gada 19. augusta noteikumiem Nr.500 „Vispārīgie būvnoteikumi”, LĪGUMA noteikumiem un normatīvajos aktos noteiktajām prasībām. Šajā punktā noteiktos būvdarbus PASŪTĪTĀJA uzdevumā, pamatojoties uz noslēgto būvdarbu līgumu Nr. JNP 2024/122.

2. LĪGUMA darbības laiks
2.1. LĪGUMS stājas spēkā ar tā parakstīšanas brīdi un ir Pusēm saistošs līdz LĪGUMĀ  PUSĒM noteikto saistību pilnīgai izpildei.
2.2. IZPILDĪTĀJS darbu, kas norādīts LĪGUMA 1.punktā, sāk veikt LĪGUMĀ spēkā stāšanās dienā un Būvuzraudzību veic līdz būvdarbu nodošanas – pieņemšanas akta parakstīšanas brīdim.
2.3.  Būvuzraudzības darbu veikšanas termiņš Būvobjektā tiek noteikts visā būvdarbu periodā līdz būvdarbu beigām.

3. LĪGUMA summa un maksāšanas kārtība
3.1. LĪGUMA summa par LĪGUMĀ noteiktās Būvuzraudzības izpildi tiek noteikta 1076.90 EUR (viens tūkstotis septiņdesmit seši euro un 90 centi), ko veido LĪGUMA summa bez pievienotās vērtības nodokļa (turpmāk – PVN) 890.00 EUR (astoņi simti deviņdesmit euro un 00 centi), (turpmāk-LĪGUMA cena) un PVN 21% 186.90 EUR (viens simts astoņdesmit seši euro un 90 centi).
3.2. LĪGUMA summa visā LĪGUMA darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart LĪGUMA summu.
3.3. Maksājums par Būvuzraudzības izpildi IZPILDĪTĀJAM tiek veikts pēc būvdarbu pabeigšanas, iesniedzot pieņemšanas-nodošanas aktu, pārskatu par būvuzraudzības plāna izpildi  un rēķinu, ar pārskaitījumu 15 (piecpadsmit) dienu laikā IZPILDĪTĀJA norādītajā kontā. 
3.4. Puses vienojas, ka Izpildītājs rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja  e-adresi _DEFAULT@90009118031. Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs, projekta numurs (5.1.1.1/2/25/A/032) un nosaukums (Jelgavas novada pašvaldības divu publiskās ceļu infrastruktūras attīstība - uzņēmējdarbības atbalstam).

4.  IZPILDĪTĀJA pienākumi, tiesības un atbildība
4.1. IZPILDĪTĀJS Būvuzraudzības veikšanai piesaista tikai savā piedāvājumā norādītos sertificētos speciālistus, to maiņu IZPILDĪTĀJS drīkst veikt tikai ar PASŪTĪTĀJA rakstisku atļauju.
4.2. IZPILDĪTĀJAM nekavējoties ir jānomaina ikviens Būvuzraudzības izpildē iesaistīts sertificēts speciālists, ja to rakstiski pieprasa PASŪTĪTĀJS un pamato ar kādu no šādiem iemesliem:
4.2.1. atkārtotu paviršu savu pienākumu pildīšanu;
4.2.2. nekompetenci vai nolaidību;
4.2.3. LĪGUMĀ noteikto saistību vai pienākumu nepildīšanu;
4.2.4. atkārtotu tādu darbību veikšanu, kas kaitē darba drošībai, veselībai vai vides aizsardzībai.
4.3. IZPILDĪTĀJA pienākums ir uzraudzīt objekta būvniecības atbilstību Latvijas Republikā spēkā esošo normatīvo aktu prasībām.
4.4. IZPILDĪTĀJAM ir pienākums piedalīties PASŪTĪTĀJA vai būvuzņēmēja rīkotajās ar objekta būvniecību saistītajās sanāksmēs, pēc PASŪTĪTĀJA pieprasījuma organizēt un vadīt šādas sanāksmes, saskaņot un parakstīt sanāksmju protokolus.
4.5. IZPILDĪTĀJAM ir pienākums nekavējoties rakstiski informēt PASŪTĪTĀJU par visiem apstākļiem, kas ietekmē Būvuzraudzības izpildi (kvalitāti, noteikto darbu izpildes termiņu neievērošanu atbilstoši būvuzņēmēja precizētajam darbu izpildes un naudas plūsmas grafikam u.c.), ja tiek konstatētas atkāpes no projekta dokumentācijas vai noslēgtā būvniecības līguma vai ja netiek ievērotas Latvijas būvnormatīvu vai Latvijas Republikā spēkā esošu normatīvo aktu prasības darba aizsardzības jomā.
4.6. IZPILDĪTĀJAM ir pienākums aizstāvēt PASŪTĪTĀJA intereses attiecībās ar objekta būvniecības projekta izpildes dalībniekiem. IZPILDĪTĀJS bez iepriekšējas rakstiskas PASŪTĪTĀJA piekrišanas nedrīkst pieņemt lēmumus, kuri ir saistīti ar noteikto būvdarbu apjomu palielināšanu vai grozīšanu, vai ar būvniecības izmaksu palielināšanu.
4.7. IZPILDĪTĀJAM ir pienākums 3(trīs) darba dienu laikā no Galvenā būvuzņēmēja darbu izpildes akta saņemšanas brīža to izskatīt un apstiprināt pilnībā vai daļēji, norādot nekvalitatīvi veiktos darbus, vai neapstiprināt aktu.
4.8. IZPILDĪTĀJAM ir pienākums LĪGUMA izpildes termiņa beigās nodot PASŪTĪTĀJAM visu ar objektu saistīto dokumentāciju. 
4.9. IZPILDĪTĀJAM ir pienākums ievērot konfidencialitāti attiecībā uz PASŪTĪTĀJA vai Galvenā būvuzņēmēja iesniegto informāciju un dokumentāciju. PASŪTĪTĀJS šo informāciju un dokumentāciju ir tiesīgs izmantot tikai šajā LĪGUMĀ noteiktās Būvuzraudzības veikšanai. IZPILDĪTĀJS apņemas šo informāciju un dokumentāciju neizpaust trešajām personām, kuras nav saistītas ar objekta būvdarbu veikšanu vai būvuzraudzību.
4.10. IZPILDĪTĀJAM ir pienākums nodrošināt, ka būvuzraudzības izpildē iesaistītā darbinieka kvalifikāciju apliecinošs dokuments (sertifikāts) ir derīgs visu LĪGUMA darbības laiku. 
4.11. IZPILDĪTĀJS veic regulāras pārbaudes un mērījumus objektā par to sagatavojot iknedēļas atskaiti ar raksturīgo mērījumu foto fiksācijām, ko ievieto BIS sistēmā pievienojot būvuzrauga ierakstiem un veic arī citus pienākumus, kādus būvuzraugam nosaka Latvijas Republikā spēkā esoši normatīvie akti.
4.12. IZPILDĪTĀJAM ir tiesības saņemt samaksu par Būvuzraudzību LĪGUMA noteiktā kārtībā.
4.13. IZPILDĪTĀJS ir atbildīgs par PASŪTĪTĀJAM, trešajām personām vai apkārtējai videi nodarīto zaudējumu, kas radies IZPILDĪTĀJA vainas dēļ, vai viņa prettiesiskas darbības rezultātā DARBU izpildes laikā.
4.14. IZPILDĪTĀJS ir atbildīgs par informācijas slēpšanu vai nesniegšanu, vai par nepatiesas informācijas sniegšanu PASŪTĪTĀJAM un par tā rezultātā radītajiem zaudējumiem.
4.15. IZPILDĪTĀJAM ir tiesības pieprasīt no PASŪTĪTĀJA un Galvenā būvuzņēmēja jebkurus būvprojekta dokumentus (arī detalizētos rasējumus, ja tādi ir izstrādāti), lai rastu precīzu pārskatu par būvdarbu gaitu;
4.16. saskaņojot ar PASŪTĪTĀJU, pieprasīt uzbūvēto konstrukciju un segto darbu atsegšanu, ja rodas šaubas par kāda darba izpildes kvalitāti un atbilstību būvprojektam;
4.17. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, saskaņojot ar PASŪTĪTĀJU, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi PASŪTĪTĀJAM, būvvaldei, Valsts būvinspekcijai, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
4.18. ierosināt atbildīgā būvdarbu vadītāja būvprakses sertifikāta anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi.
4.19. IZPILDĪTĀJS ir atbildīgs par:
4.19.1. būvdarbu norises uzraudzību kopumā atbilstoši Ministru kabineta 2014.gada 19.augusta noteikumiem Nr.500 „Vispārīgie būvnoteikumi” un noslēgtajam būvuzraudzības līgumam.
4.19.2. to, lai būvdarbos tiktu izmantoti kvalitatīvi projekta dokumentācijai un tehniskajai specifikācijai atbilstoši būvizstrādājumi;
4.19.3. neplānotiem Būvdarbu pārtraukumiem, ja tie radušies Izpildītāja vainas dēļ;
4.19.4. PASŪTĪTĀJAM vai Galvenajam būvuzņēmējam nodarītajiem visiem un jebkādiem zaudējumiem, kas radušies IZPILDĪTĀJA vainas dēļ, veicot šajā līgumā noteikto Būvuzraudzību, un kurus IZPILDĪTĀJS apmaksā no saviem līdzekļiem.
4.19.5. Ja IZPILDĪTĀJS ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, IZPILDĪTĀJA un citu būvniecības dalībnieku atbildības pakāpi par notikušo nosaka LR normatīvajos aktos noteiktajā kārtībā.

5. PASŪTĪTĀJA pienākumi un tiesības
5.1. PASŪTĪTĀJAM ir pienākums samaksāt IZPILDĪTĀJAM Līguma 3.1. punktā noteikto summu saskaņā ar LĪGUMĀ noteikto samaksas kārtību.
5.2. pirms LĪGUMA 1.1 punktā noteikto Būvuzraudzības darbu izpildes uzsākšanas iepazīstināt IZPILDĪTĀJU ar veicamo darbu un tā veikšanas apstākļiem, kā arī dokumentāciju, kas attiecināma uz Būvuzraudzības darbu veikšanu.
5.3.    PASŪTĪTĀJS ir tiesīgs izpildītās Būvuzraudzības nodošanas-pieņemšanas laikā pēc saviem ieskatiem veikt izpildīto saistību pārbaudi, lai pārliecinātos par atbilstību būvprojektam, ja nepieciešams pieaicinot sertificētus ekspertus vai citus sertificētus speciālistus. PASŪTĪTĀJS ir tiesīgs nepieņemt izpildīto Būvuzraudzību, ja tā ir izpildīta nekvalitatīvi vai nepilnīgi, ja tā neatbilst LĪGUMAM vai ja iztrūkst kāds no nepieciešamajiem dokumentiem. Šādā gadījumā PASŪTĪTĀJS paziņo IZPILDĪTĀJAM par atteikumu pieņemt Būvuzraudzību.
5.4.    PASŪTĪTĀJAM ir tiesības vienpusēji atkāpties no LĪGUMA, ja viņš konstatē, ka IZPILDĪTĀJS Būvuzraudzību veic neatbilstoši LĪGUMA nosacījumiem. PASŪTĪTĀJS neatlīdzina IZPILDĪTĀJAM tādējādi radušos zaudējumus.
5.5. PASŪTĪTĀJAM ir tiesības saņemt no IZPILDĪTĀJA zaudējumu atlīdzību, kuri PASŪTĪTĀJAM radušies IZPILDĪTĀJA vainas, nolaidības vai bezdarbības rezultātā, pildot LĪGUMĀ noteikto Būvuzraudzību.
5.6. PASŪTĪTĀJAM ir tiesības lauzt LĪGUMU, ja IZPILDĪTĀJS nepilda vai nepienācīgi pilda LĪGUMA nosacījumus.
5.7. PASŪTĪTĀJAM ir tiesības vienpusēji aprēķināt un ieturēt no IZPILDĪTĀJA iesniegtā rēķina par paveiktajiem darbiem LĪGUMA 7.punktā norādīto līgumsodu.

6. LĪGUMA laušana
6.1. LĪGUMS var tikt lauzts Latvijas Republikas normatīvajos aktos noteiktajā kārtībā.
6.2. Gadījumā, ja LĪGUMS tiek lauzts kādas PUSES vainas dēļ, kas izpaudusies kā LĪGUMA saistību nepildīšana vai nepienācīga pildīšana vai zaudējumu nodarīšana otrai PUSEI, tad PUSEI, kura vainojama LĪGUMA laušanā, ir jāatlīdzina otrai PUSEI zaudējumi, kas tai rodas saistībā ar LĪGUMA laušanu (izņemot gadījumus, kurus attiecīgā PUSE nevar ne paredzēt, ne novērst, ne ietekmēt un par kuru rašanos tā neatbild).
6.3. Gadījumā, ja LĪGUMU vienpusēji lauž IZPILDĪTĀJS (izņemot gadījumus, kurus tas nevarēja ne paredzēt, ne novērst, ne ietekmēt un par kuru rašanos tas neatbild), tad IZPILDĪTĀJS maksā PASŪTĪTĀJAM papildu zaudējumiem arī līgumsodu 50% apmērā no  LĪGUMA 3.1. punktā noteiktās LĪGUMA cenas.
6.4. Abpusēji rakstiski vienojoties, PUSES ir tiesīgas lauzt LĪGUMU pirms termiņa.
6.5. PUSES tiek atbrīvotas no atbildības par savu saistību neizpildi, ja neizpildes cēlonis ir otras PUSES vaina, nepārvarama vara vai ārkārtēji apstākļi.
6.6. [bookmark: _Hlk140497125][bookmark: _Hlk145069488]PASŪTĪTĀJAM ir tiesības nekavējoties vienpusēji lauzt LĪGUMU, ja LĪGUMU nav iespējams izpildīt tādēļ, ka LĪGUMA izpildes laikā IZPILDĪTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7. Līgumsods
7.1. Ja PASŪTĪTĀJS konstatē objekta būvniecības kvalitātes neatbilstības projekta dokumentācijai, PASŪTĪTĀJAM ir tiesības pieprasīt no IZPILDĪTĀJA līgumsodu 0,1% (viena desmitā daļa procenta) apmērā no 3.1. punktā noteiktās LĪGUMA cenas par katru nokavēto dienu, bet ne vairāk kā 10% no noteiktās LĪGUMA summas līdz tiek novērstas kvalitātes neatbilstības.
7.2.   Ja IZPILDĪTĀJS kavē LĪGUMA noteikto ikmēneša darbu izpildes aktu izskatīšanu, apstiprināšanu un iesniegšanu PASŪTĪTĀJAM, PASŪTĪTĀJAM ir tiesības pieprasīt no IZPILDĪTĀJA  līgumsodu 0,5% (piecas desmitās daļas procenta) apmērā no attiecīgajā aktā uzrādīto kalendārajā mēnesī izpildīto darbu summas bez PVN par katru nokavēto dienu, bet ne vairāk kā 10% no attiecīgajā aktā uzrādīto kalendārajā mēnesī izpildīto darbu summas bez PVN.
7.3.   Ja PASŪTĪTĀJS kavē samaksu par veiktajiem DARBIEM, IZPILDĪTĀJS ir tiesīgs pieprasīt no PASŪTĪTĀJA  līgumsodu  0,5% (piecas desmitās daļas procenta) apmērā no termiņā nesamaksātās summas bez  PVN par katru samaksas kavējuma dienu, bet ne vairāk kā 10% no termiņā nesamaksātās summas bez PVN.
7.4.   Līgumsoda samaksa neatbrīvo IZPILDĪTĀJU un PASŪTĪTĀJU no saistību izpildes.

8. Strīdu izskatīšana
Jebkurš strīds, domstarpība vai prasība, kas izriet no LĪGUMA, kas skar tā pārkāpšanu, izbeigšanu vai spēkā neesamību, tiks risināta sarunu ceļā, PUSĒM savstarpēji vienojoties, bet ja PUSES nevar vienoties – strīdīgais jautājums nododams izskatīšanai tiesā normatīvajos aktos noteiktajā kārtībā.

9. Noslēguma noteikumi
9.1. Visi LĪGUMA grozījumi, kā arī citas Pušu vienošanās, kas saistītas ar LĪGUMA izpildi un darbību, noformējamas rakstveidā un stājas spēkā pēc tam, kad tās parakstījušas abas PUSES. Visi LĪGUMA  grozījumi ir LĪGUMA neatņemamas sastāvdaļas;
9.2. LĪGUMS, tiesības un pienākumi, kas izriet no tā, ir saistoši PUSĒM un to attiecīgiem tiesību un saistību pārņēmējiem, pilnvarniekiem.
9.3. LĪGUMA neatņemamas sastāvdaļas ir sekojoši pielikumi:
9.3.1. IZPILDĪTĀJA piedāvājums  (1.pielikums);
9.3.2. Būvuzraudzības tehniskā specifikācija (2. pielikums);
9.4. PUŠU pārstāvji:
9.4.1. [bookmark: _Hlk127883276]PASŪTĪTĀJA pārstāvis: Īpašuma pārvaldes Infrastruktūras pārvaldības nodaļas ceļu būvinženieris Agnese Rozīte, mob. 27812506, e-pasts agnese.rozite@jelgavasnovads.lv, kurš ir atbildīgs par LĪGUMA realizācijas gaitu PASŪTĪTĀJA interesēs.
	Pasūtītāja pārstāvis šā Līguma izpratnē ir sekojošas pilnvaras:
9.4.1.1. informēt PASŪTĪTĀJU par būvdarbu gaitu un IZPILDĪTĀJA izvirzītajiem lūgumiem un/vai iebildumiem, kā arī par citiem jautājumiem, kas skar vai var skart Līguma izpildes gaitu;
9.4.1.2. parakstīt darbu nodošanas-pieņemšanas aktus, konstatējot atbilstību esošajai situācijai.
9.4.2. IZPILDĪTĀJA pārstāvis: Zigurds Gutāns, mob. Tālrunis 29142163, e-pasts: zigurds.gutans@geoconsultants.lv., kurš ir atbildīgs par LĪGUMA administrēšanu IZPILDĪTĀJA vārdā. 
9.5. PUŠU pārstāvji ir atbildīgi par LĪGUMA izpildes uzraudzīšanu, tai skaitā, par ikmēneša Būvuzraudzības darbu pieņemšanas – nodošanas akta noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
9.6. LĪGUMS sagatavots latviešu valodā un parakstīts ar drošu elektronisko parakstu. Pie katras PUSES glabājas abpusēji parakstīts LĪGUMA eksemplārs elektroniskā formā.

10. PUŠU juridiskās adreses un rekvizīti

	PASŪTĪTĀJS
Jelgavas novada pašvaldība
Adrese: Pasta iela 37, Jelgava, LV-3001
Reģ.Nr. 90009118031
Banka: AS SWEDBANK
Kods: HABALV22
Konts:LV07HABA0551025900443
E-adrese: _DEFAULT@90009118031
	IZPILDĪTĀJS
Sabiedrība ar ierobežotu atbildību "GEO CONSULTANTS"
Reģ.Nr. 40003340949
Olīvu iela 9, Rīga, LV-1004
AS Swedbank
kods: HABALV22
Konts LV38HABA0551023527653


____________________________                          _________________________
K.Sniedzītis							S.Grinberga 

